Скиталица
Мило Јововић 

Погледајте на онога
Подерана, босонога,
Што обија тамо амо,
Какво име да му дамо?
Млад  је момак, здрава лица,
То је дакле – скиталица.

На улици наћеш њега;
У прикрајку гдје је лега,
За радњу му није стало,
Кад огладни шета мало,
Да се коме скромно јави –
Скиталица то је прави.

Гдје је гозба и пјевање,
Гдје је свађа, отимање,
Ту и њега наћеш лако,
Познато му село свако.
Прљав увјек међу људи:
Скиталица то је худи.

Гдје се вр'један радник зноји,
Ту приступит' он се боји,
Јер му радња свака смета,
Дивотом се само шета
Од улице до улице,
То је живот – скиталице.

Бар, Мило Јововић, „Голуб“, број 18., у Сомбору, 15. новембра 1908., стр. 283.
Јововићеве пјесме 1908.